*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*29. számú előterjesztés*

Bátaszék Város Önkormányzata Képviselő-testületének 2018. február 14-én,

16,00 órakor megtartandó ülésére

*döntés a térfigyelő kamera rendszer zártláncú hálózatban történő kiépítéséről és üzemeltetéséről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Farkas András főelőadó  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2018. 02.13. |

***Tisztelt Képviselő-testület!***

Bátaszéken 2011-ben került kiépítésre a térfigyelő kamerahálózat 8 db kamerával (+1-1 kamera Alsónyék és Pörböly) és a Városházán elhelyezett központtal 12.358.500 Ft összeg értékben. A pályázat nyertese a bátaszéki Polgárőrség volt, akik az öt év fenntartás után tulajdonukba vették a térfigyelő rendszert. Ennek a pályázatnak az öt éves fenntartási kötöttsége 2017 év végén lejárt és az üzemeltető WBS Rendszerház Kft.-vel 2018. január 31-i időponttal felmondtuk a szerződést.

2018. február 1.-i időponttal ajánlattételi felhívás került kiküldésre 3 meghívott részére a „Bátaszék Városban működő térfigyelő kamerarendszer zártláncú hálózatban történő kiépítése és üzemeltetése” címmel.

A kiírás szerinti elvárásunk a zártláncban történő adatátvitel kivitelezése és 3 darab kamera áthelyezése egy – közterület felügyelő és rendőrparancsnok véleménye által – korábban megjelölt helyre.

A kivitelezés befejezésének tervezett napja 2018.09.30.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel.

TARR Építő, Szolgáltató és Kereskedelmi Kft.

7100 Szekszárd, Kadarka utca 18..

**Adatátvitel kivitelezése**

„A” változat

Az egyszeri kiépítési díj: 3.740.865 Ft+ÁFA, azaz bruttó 4.750.898 Ft.

„B” változat

Az egyszeri kiépítési 5 éves határozott idejű szerződés esetén 952.000 Ft+ÁFA, azaz bruttó 1.209.040 Ft-ra.

„C” változat

Az egyszeri kiépítési 5 éves határozott idejű szerződés esetén 12 egyenlő részletben történő megfizetéssel 79.333 Ft+ÁFA, azaz bruttó 100.753 Ft/hó.

**Az adatátviteli hálózat üzemeltetése**

5 év határozott idejű szerződés esetén 8 kamerapontra 23.308 Ft+ÁFA, azaz bruttó 29.601 Ft/hó (355.212,-Ft/év).

**Videotechnikai eszközök telepítése** 776.740 Ft+ÁFA, azaz bruttó 986.460 Ft.

A korábbi üzemeltető (WBS Rendszerház Kft.) és a jelenlegi kiírás egyetlen beküldőjének (TARR Kft.) éves üzemeltetéssel kapcsolatos költségei:

* WBS Rendszerház Kft. esetében: 584.200 Ft/év – rendszerfelügyeleti- és karbantartási díj
* TARR Kft. esetében: 355.212 Ft/év – adatátviteli hálózat díja

Fontos megemlíteni még, hogy a WBS általi rendszer IP alapon „átlőtt internettel” közvetítette a kamerapontok képét átjátszó állomásokon keresztül, így több hardveres eszköz kellett, több hibalehetőséggel. Mivel ezek kültéri eszközök, ezért az átjátszó állomások egy-egy viharos idő után meghibásodtak, tönkrementek így a rajtuk keresztül érkező 2-3 kamera képe már nem jelent meg a központban.

Ezzel szemben a TARR Kft. saját tulajdonú, zárt láncú hálózaton keresztül tudja biztosítani a kamerák zavartalan képrögzítését.

Az ajánlatban karbantartási díj nem került meghatározásra. A karbantartási és javítási munkálatok elvégzését követően tételes elszámolás mellett történhet a kifizetés.

Kérem az előterjesztés megvitatását.

***H a t á r o z a t i j a v a s l a t :***

**„Bátaszék Városában műkődő térfigyelő kamerarendszer zártláncú hálózatban történő kiépítésére és üzemeltetésének ellátására**

Bátaszék Város Önkormányzatának Képviselő-testülete;

1. a videotechnikai eszközök telepítésével a **TARR Kft.**-t (7100 Szekszárd, Kadarka utca 18.) bízza meg **bruttó 986.460 Ft** összeggel,
2. az adatátviteli szolgáltatás kiépítésével a **TARR Kft.**-t (7100 Szekszárd, Kadarka utca 18.) bízza meg **bruttó 1.209.040 Ft** összeggel,
3. az adatátviteli hálózat üzemeltetésével - 5 év határozott idejű szerződés megkötése mellett - 8 kamerapontra a **TARR Kft.**-t (7100 Szekszárd, Kadarka utca 18.) bízza meg **bruttó 29.601 Ft/hó** összeggel,
4. a videotechnikai eszközök telepítéséhez, az adatátviteli szolgáltatás kiépítéséhez valamint az adatátviteli hálózat üzemeltetéséhez szükséges forrást az Önkormányzat a 2018-as költségvetése terhére biztosítja.
5. felhatalmazza a város polgármesterét a feladat ellátására vonatkozó szerződések aláírására.

*Határidő:* 2018. április 1.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

TARR Kft.

Bátaszéki KÖH városüz. iroda

Bátaszéki KÖH pénzügyi iroda

irattár